[image: image1.png]


Република Србија 
Град Крагујевац

Градско веће

Број: 400-1379/26-V
Датум:  31. јул  2026. године

К р а г у ј е в а ц 

Градско веће, на основу члана 61. став 3. Закона о јавним предузећима (''Службени гласник Републике Србије'', број 15/16 и 88/19), члана 59. став 1. тачка 25. Статута града Крагујевца (''Службени лист града Крагујевца'', број 8/19), члана 2. став 1. тачка 27. Одлуке о Градском већу (''Службени лист града Крагујевца'', број 29/24-пречишћен текст) и члана 37. став 1. тачка 2. Одлуке о оснивању Јавног предузећа ''Путеви'' Крагујевац (''Службени лист града Крагујевца'', број 8/22-пречишћен текст), на седници одржаној  31.  јула 2026. године, доноси

      Р Е Ш Е Њ Е

о давању сагласности на Програм о изменама Посебног програма коришћења субвенција из буџета града Крагујевца Јавног  предузећа  ''Путеви'' Крагујевац за 2026. годину
1.   Даје се сагласност на Програм о изменама Посебног програма коришћења субвенција из буџета града Крагујевца Јавног предузећа ''Путеви'' Крагујевац за 2026. годину, број 05-158, који је Надзорни одбор Јавног предузећа ''Путеви'' Крагујевац, Одлуком број 01-161/2 донео на седници одржаној 27. јула 2026. године.
2.       Ово решење објавити у ''Службеном листу града Крагујевца''.
О б р а з л о ж е њ е

Правни основ за доношење Решења о давању сагласности на Програм о изменама Посебног програма коришћења субвенција из буџета града Крагујевца Јавног предузећа ''Путеви'' Крагујевац за 2026. годину (у даљем тексту: Решење), садржан је у члану 61. став 3.  Закона о јавним предузећима (''Службени гласник Републике Србије'', број 15/16 и 88/19), члану 59. став 1. тачка 25. Статута града Крагујевца (''Службени лист града Крагујевца'', број 8/19), члану 2. став 1. тачка 27. Одлуке о Градском већу (''Службени лист града Крагујевца'', број 29/24-пречишћен текст) и члану 37. став 1. тачка 2. Одлуке о оснивању Јавног предузећа ''Путеви'' Крагујевац (''Службени лист града Крагујевца'', број 8/22 - пречишћен текст), којима је прописано да се Посебан програм сматра донетим када на њега сагланост да Влада, надлежни орган аутономне покрајине или јединице локалне самоуправе односно  да Градско веће даје сагласност на посебан програм коришћења средстава из буџета Града.

Надзорни одбор Јавног предузећа ''Путеви'' Крагујевац на седници одржаној 27. јула 2026. године, Одлуком број 01-161/2 донео је Програм о изменама Посебног програма коришћења субвенција из буџета града Крагујевца Јавног предузећа ''Путеви'' Крагујевац за 2026. годину.

Разлог за доношење Решења налази се у неопходности да надлежни орган оснивача, у складу са чланом 37. став 1. тачка 2. Одлуке о оснивању Јавног предузећа ''Путеви'' Крагујевац (''Службени лист града Крагујевца'', број 8/22- пречишћен текст), да сагласност на Програм о изменама Посебног програма коришћења субвенција из буџета града Крагујевца Јавног предузећа ''Путеви'' Крагујевац за 2026. годину. Програмом о изменама  Посебног програма коришћења субвенција из буџета града Крагујевца Јавног предузећа ''Путеви'' Крагујевац за 2026. годину, врши се реалокација средства унутар постојећих група трошкова и усмеравају неутрошена средства субвенција из претходног периода на наредне месеце, како би се најсврсисходније искористила и тиме обезбедило несметано функционисање предузећа, док укупан износ субвенција остаје непромењен.

Решење има за циљ давање сагласности, од стране надлежног органа оснивача, на Програм о изменама Посебног програма коришћења субвенција из буџета града Крагујевца Јавног предузећа ''Путеви'' Крагујевац за 2026. годину.
Заменик Градоначелника

Дејан Ружић

